Kristityn suhde taloudelliseen menestykseen 16.1.2010	TiedotteetHelluntaikirkon lausunto uskonnon opetuksen opetusperusteiden tiukennuksesta kesäkuussa 2014Suomen Helluntaikirkon ja Suomen Helluntaikansa ry:n yhteinen julkilausumaHelluntaiseurakunnan uskon pääkohtiaHelluntailiikkeen näkemyksiä Israel-teologiasta 2012-05Suomen Helluntaikirkon kannanotto avioliitto- ja parisuhdelainsäädännön valmisteluun 14.2.2011Lausunto perusopetuksen tuntijaosta 1.9.2010Kristityn suhde taloudelliseen menestykseen 16.1.2010Lausunto eduskunnan lakivaliokunnalle 5.3.2009Helluntaiherätyksen Talvipäivien julkilausuma hyväksikäytöstä 17.1.2009Suomen Helluntaikirkon eettinen kannanotto 15.1.2009Lausunto puolustusministeriölle 7.3.2008	Kristityn suhde taloudelliseen menestykseen 16.1.2010
Kestävän elämänmuodon löytämiseksi suhdetta rahaan ja talouteen on arvioitava Raamatun eettisten periaatteiden pohjalta. Siihen liittyen Suomen Helluntaikirkko korostaa seuraavia näkökohtia: Ihmisen ainutlaatuinen arvo perustuu Jumalan luomistekoon, eikä se määräydy varallisuuden, yhteiskunnallisen tuottavuuden tai muun taloudellisen seikan perusteella. Suomen Helluntaikirkko näkee huolestuttavana kehityspiirteenä sen, että identiteettiä ja arvostuksia rakennetaan esimerkiksi kuluttamisen ja status-symbolien varaan.
Aineellinen hyvinvointi voi olla Jumalan siunausta sekä ihmisen oman ahkeran työn seurausta. Jumalan siunaus on luonteeltaan ennen muuta hengellistä. Rikkaus itsessään ei ole paha tai tuomittava asia. Sen sijaan rikkauden pitäminen itseisarvona sekä itsekäs elämäntapa ja varallisuuden tavoitteleminen väärin keinoin eivät kuulu aitoon kristillisyyteen. Hyvän elämän pohjana on lahjaksi saatu ainutlaatuinen elämä ja pelastus Kristuksessa. Kristityn tehtävä on tavoitella arvoja, joilla on iankaikkinen merkitys. Sen vuoksi kohtuullisuus, kiitollisuus ja tyytyväisyys ovat oleellisia piirteitä kristillisessä elämänasenteessa.